
ประกาศเทศบาลตำบลนาบอน
เรื่อง   สอบราคาซื้อรถยนต์บรรทุกติดตั้งเครนไฮดรอลิค พร้อมกระเช้าซ่อมไฟฟ้า
...............................

ด้วยเทศบาลตำบลนาบอน  อำเภอนาบอน  จังหวัดนครศรีธรรมราช   มีความประสงค์
จะสอบราคาซื้อรถยนต์บรรทุกติดตั้งเครนไฮดรอลิคพร้อมกระเช้าซ่อมไฟฟ้า  ตัวรถชนิด 6 ล้อ  เครื่องยนต์ดีเซล กำลังม้าสูงสุดไม่น้อยกว่า 130 แรงม้า กระบะท้ายสามารถยกเทได้ด้วยระบบไฮดรอลิก  ระหว่างเก๋งและกระบะท้ายติดตั้งเครนไฮดรอลิก  ยกน้ำหนักได้ไม่น้อยกว่า 6 ตัน   ที่ระยะ 1 เมตร  ยกกระเช้าซ่อม
ไฟฟ้าได้สูงไม่น้อยกว่า 10 เมตร  จำนวน 1 คัน       ราคากลางในการสอบราคาซื้อครั้งนี้    เป็นเงินทั้งสิ้น 
1,700,000.- บาท (-หนึ่งล้านเจ็ดแสนบาทถ้วน-)

ผู้มีสิทธิเสนอราคาจะต้องมีคุณสมบัติ ดังต่อไปนี้
1.  เป็นผู้มีอาชีพขายพัสดุที่สอบราคาซื้อดังกล่าว
2. ไม่เป็นผู้ที่ถูกระบุชื่อไว้ในบัญชีรายชื่อผู้ละทิ้งงานของทางราชการหรือของหน่วยการ
บริหารราชการส่วนท้องถิ่น และได้แจ้งเวียนชื่อแล้ว
3. ไม่เป็นผู้ได้รับเอกสารสิทธิ์ความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่
รัฐบาลของผู้เสนอราคาได้มีคำสั่งให้สละสิทธิความคุ้มกันเช่นว่านั้น

4.  ไม่เป็นผู้ที่มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลนาบอน  ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้
กำหนดยื่นซองสอบราคาในวันที่...16  สิงหาคม  2549...ถึงวันที่..29  สิงหาคม  2549......
เวลา 08.30 –16.30 น.  ณ สำนักงานเทศบาลตำบลนาบอน  ในกรณีที่ผู้เสนอราคาไม่สามารถยื่นซองสอบราคาด้วยตนเองได้  ให้ผู้เสนอราคายื่นซองสอบราคาส่งทางไปรษณีย์ให้ถึงเทศบาลก่อนพ้นกำหนดเวลายื่นซองสอบราคา  ทั้งนี้เทศบาลตำบลนาบอนจะถือวันและเวลาที่เทศบาลได้รับซองจากไปรษณีย์เป็นเวลารับซอง   และกำหนดเปิดซองสอบราคา ในวันที่ ..30  สิงหาคม  2549......เวลา........10.00........น.  เป็นต้นไป ณ ศูนย์รวมข่าวสารการจัดซื้อจัดจ้างที่ว่าการอำเภอนาบอน

ผู้สนใจติดต่อขอทราบรายละเอียดและซื้อเอกสารสอบราคา ในราคาชุดละ 5,000.- บาท
(-ห้าพันบาทถ้วน-)  ได้   ณ สำนักงานเทศบาลตำบลนาบอน ในระหว่างวันที่...16  สิงหาคม  2549.....ถึงวันที่ .....29  สิงหาคม  2549....หรือสอบถามทางโทรศัพท์ หมายเลข 0-7549-1158     ในวันและเวลาราชการ
ประกาศ  ณ  วันที่    16    เดือน   สิงหาคม   พ.ศ. 2549
(นายวิเชียร  รัตนสุภา)
ปลัดเทศบาล ปฏิบัติหน้าที่
   นายกเทศมนตรีตำบลนาบอน

